cyanic-selkie/wikianc huggingface dataset:
มาสค์ไรเดอร์กีทส์
มาสค์ไรเดอร์ฮาคุบิ
ร่างแปลงของ ซากุไร ซาระ มีหน้ากากรูปทรง อีเห็นเครือ เนื่องจากเธอไม่มีสัญชาตญาณการต่อสู้เลย จึงมักถูกเล่นงานอยู่ฝ่ายเดียว แต่กระนั้นเธอก็ยังพยายามสู้จนถึงที่สุด
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! อาร์มคลอว์
มาสค์ไรเดอร์เกียโก
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์เกียโก แฟนตาซีฟอร์ม
มาสค์ไรเดอร์เทอร์บอน
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! อาร์มเชนอาเรย์
มาสค์ไรเดอร์บราลิ
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! อาร์มแฮมเมอร์
มาสค์ไรเดอร์รีการ์ด
เสียงประกาศในการแปลงร่างคือ ENFORCEMENT OF VIOLENCE, REGAD เสียงประกาศในการแปลงร่างคือ CREATION AND MASTER OF ALL, REGAD OMEGA
GM ไรเดอร์
ไรเดอร์ผู้เล่นที่ถูกควบคุมด้วยอุปกรณ์ ฮิปโนเรย์ ของแกลร์ หน้ากากเดิมจะหายไปเพราะถูกแทนที่ด้วยหมวกฮิปโนเรย์ ทุกการเคลื่อนไหวจะเป็นไปตามคำสั่งของเกมมาสเตอร์
จามาโตะไรเดอร์
พอนน์จามาโตะที่ใช้ เดไซร์ไดรเวอร์ กับ จามาโตะบัคเคิล แปลงร่างเป็นมาสค์ไรเดอร์ เกิดจากการพัฒนาอย่างผิดปกติ จนมีพลังแข็งแกร่งกว่าเดิม เกมมาสเตอร์ได้สังเกตเห็นความผิดปกตินี้ จึงได้ติดต่ออาร์คิเมเดล แต่ก็ไม่สำเร็จ เมื่อจามาโตะไรเดอร์ถูกกำจัดไป ก็จะมีพอนน์จามาโตะตนอื่น มาสวมเข็มขัดและแปลงร่างเป็น จามาโตะไรเดอร์ ต่อเรื่อย ๆ ตราบใดที่ไดรเวอร์ยังไม่ถูกทำลาย การกำจัดมันจึงต้องทำลายเข็มขัดของมันด้วย ลักษณะชุดเกราะ ID คอร์ไม่มีสัญลักษณ์ ส่วนเกราะ มีสีม่วงสลับเขียว และหน้ากาก มีสีน้ำตาลอ่อน ตาหน้ากากมีสีสันเพียงข้างเดียว และติดตั้งบัคเคิลไว้ด้านซ้าย ในตอนที่ 25 ได้เผยว่า จามาโตะไรเดอร์ สามารถสวมใส่บัคเคิลของไรเดอร์ผู้เล่นได้เช่นกัน แต่จะเป็นการสวมทับเกราะเดิม และไม่มีระบบ รีโวลฟ์ออน
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! จามาโตะไรเดอร์ ! บูสต์จามาโตะฟอร์ม ! มอนสเตอร์จามาโตะฟอร์ม
จามาโตะ
กลุ่มปิศาจลึกลับที่ว่ากันว่า ปรากฏตัวขึ้นเพื่อรุกรานโลก จามาโตะปรากฏบนโลกมานานระยะหนึ่งแล้ว แต่ดูเหมือนผู้คนส่วนใหญ่จะไม่ได้รับรู้ถึงการมีอยู่ของพวกมันเลย เนื่องด้วยองค์กร DGP จะทำการลบความจำหลังเกมจบทุกครั้ง พวกมันจะออกก่อกวนเมืองเหมือนถูกบงการ และบริเวณที่พวกมันปรากฏตัว จะเกิดสนามพลังประหลาดล้อมรอบจุดนั้น ๆ เรียกว่า จามาแอเรีย เหล่ามาสค์ไรเดอร์ผู้เล่นจะได้รับคะแนนเพิ่ม หากกำจัดจามาโตะได้สำเร็จ โดยจำนวนคะแนนจะขึ้นอยู่กับความยากง่ายในการต่อสู้ ในตอนที่ 11 เผยว่า พวกจามาโตะมีภาษาและตัวอักษรเป็นของตนเอง
คอมิเก็ต
คอมิเก็ต หรือ คอมิก มาร์เก็ต (Comiket หรือ Comic Market) เป็นงานขายตรงโดจินชิที่ใหญ่ที่สุดในโลก จัดขึ้นที่โตเกียวบิกไซต์ ในกรุงโตเกียว ประเทศญี่ปุ่น ปีละสองครั้ง งานคอมิเก็ตครั้งแรกจัดขึ้นในเดือนธันวาคม พ.ศ. 2518 โดยมีศิลปินเข้าร่วมเพียง 30 กลุ่ม และมีผู้เข้าร่วมงานประมาณ 700 คน แต่หลังจากนั้นจำนวนผู้เข้าร่วมเพิ่มขึ้นเรื่อยๆ กว่า 350,000 คนดังในปัจจุบัน
คณะกรรมการเตรียมงานคอมิเก็ต
คณะกรรมการเตรียมงานคอมิเก็ต (Comic Market Preparatory Committee; CMPC) เป็นผู้จัดและดูแลงานคอมิเก็ตให้ดำเนินไปได้ด้วยความเรียบร้อย
ในปัจจุบัน มีศิลปินกว่า 35,000 กลุ่ม เรียกว่า "เซอร์เคิล" จำหน่ายผลงานในงานคอมิเก็ต และมีผู้เข้าร่วมงานกว่า 350,000 คน ในเวลา 3 วัน เมื่อรวมพนักงานรักษาความปลอดภัย ตำรวจ ผู้จัดงาน สื่อมวลชน และอาสาสมัคร อาจกล่าวได้ว่ามีผู้เข้าร่วมงานกว่าครึ่งล้านคน ด้วยเหตุนี้ บริษัทโทรศัพท์มือถือจึงต้องตั้งเสากระจายสัญญาณพิเศษในบริเวณงาน นอกจากนี้ โรงแรม บริษัทรถไฟและรถบัสในบริเวณใกล้เคียง ต่างจัดบริการพิเศษเพื่อรับรองผู้เข้าร่วมงาน
เวลาและสถานที่จัดงาน
งานคอมิเก็ตจัดขึ้นปีละสองครั้ง ครั้งละสามวัน ครั้งหนึ่งตอนกลางเดือนสิงหาคม และอีกครั้งหนึ่งตอนปลายเดือนธันวาคม งานทั้งสองครั้งนี้ถูกเรียกว่า "คอมิเก็ตหน้าร้อน" และ "คอมิเก็ตหน้าหนาว" ตามลำดับ สถานที่จัดงานในปัจจุบันคือศูนย์ประชุม โตเกียวบิ๊กไซต์ บนเกาะโอไดบะ ในกรุงโตเกียว ผู้เข้าร่วมงานสามารถเข้าสู่บริเวณงานได้ตั้งแต่เวลา 10 นาฬิกา
ค่าใช้จ่าย
ผู้เข้าร่วมงานไม่ต้องจ่ายค่าบัตรเข้างาน อย่างไรก็ดี ผู้เข้าร่วมงานควรจะซื้อหนังสือ คาตาล็อกงานคอมิเก็ต เพื่อช่วยให้สามารถเลือกซื้อสินค้าที่ต้องการได้อย่างรวดเร็ว
ตัวคาตาล็อก
คาตาล็อกงานคอมิเก็ตมีข้อมูลเกี่ยวกับเซอร์เคิลที่มาออกงานและกิจกรรมต่างๆ มีจำหน่ายทั้งในรูปแบบหนังสือและซีดีรอม หนังสือคาตาล็อกนั้นมีความหนาประมาณสมุดโทรศัพท์ฺขนาดเล็ก ในคาตาล็อกทั้งสองแบบจะมีรายชื่อของเซอร์เคิล แผนที่บริเวณงาน วิธีเดินทางไปและกลับจากงาน กฎของงาน และรูปภาพตัวอย่างของแต่ละเซอร์เคิล เซอร์เคิลละหนึ่งภาพ ซึ่งภาพตัวอย่างนี้เป็นประโยชน์อย่างมากสำหรับผู้เข้าร่วมงานจากต่างชาติ
นอกจากนี้ คาตาล็อกในรูปแบบซีดีรอมยังมีโปรแกรมที่มีความสามารถดังต่อไปนี้
ผู้เข้าร่วมงานไม่จำเป็นต้องซื้อคาตาล็อก แต่หากไม่มีคาตาล็อกแล้วจะไม่สามารถซื้อสินค้าที่ต้องการได้โดยเร็ว เนื่องจากงานมีขนาดใหญ่มาก
เว็บไซต์อย่างเป็นทางการของคอมิเก็ตมีรายชื่อของร้านค้า (เรียงตามจังหวัด) ที่จำหน่ายคาตาล็อก อย่างไรก็ดี บางร้านก็จำหน่ายแต่หนังสือ และบางร้านก็จำหน่ายแต่ซีดีรอม ร้านค้าบางร้านมีบริการให้ลูกค้าจากต่างชาติสั่งคาตาล็อกได้
คาตาล็อกงานคอมิเก็ตมักจะถูกวางจำหน่ายสองสัปดาห์ก่อนวันงาน ร้านขายการ์ตูนขนาดใหญ่เช่น โทระ โนะ อานะ, มันดาราเกะ, และอะนิเมะท มักจะยังมีคาตาล็อกเหลือจำหน่ายจนถึงวันแรกของงาน นอกจากนี้ ผู้เข้าร่วมงานยังสามารถซื้อคาตาล็อกได้ที่หน้างานอีกด้วย
ส.ว.
ส.ว. เป็นตัวย่อ อาจหมายถึง
พรรคผู้รักปิตุภูมิ (อินโดนีเซีย)
พรรคผู้รักปิตุภูมิ (Patriot Party; Partai Patriot) เป็นพรรคการเมืองในอินโดนีเซีย เมื่อตั้งพรรคใช้ชื่อว่าพรรคปัญจศีลซึ่งเป็นผลมาจากการประชุมองค์กรเยาวชนปัญจศีลครั้งที่ 6 (Pemuda Pancasila) เมื่อ พ.ศ. 2539 ซึ่งในยุคนั้น องค์กรนี้มีความเชื่อมโยงกับพรรคกลการ์ (Golkar) ต่อมา ใน พ.ศ. 2541 องค์กรนี้ได้แยกตัวจากกลการ์และจัดตั้งพรรคการเมืองเมื่อ 1 มิถุนายน พ.ศ. 2541 พรรคนี้ได้จดทะเบียนในอีก 2 ปีต่อมา ในการเลือกตั้ง พ.ศ. 2547 พรรคนี้ได้รับการเลือกตั้งร้อยละ 0.9 และไม่ได้รับเลือกตั้ง พรรคนี้เปลี่ยนชื่อพรรคใหม่และเข้าร่วมการเลือกตั้ง พ.ศ. 2552 แต่ไม่ได้รับเลือกเช่นกัน
ช็อก (แก้ความกำกวม)
ช็อก (shock) อาจหมายถึง
พระครูสังฆรักษ์ รังสฤษดิ์ อิทฺธิจินฺตโก
ประวัติ
พระครูสังฆรักษ์รังสฤษดิ์ อิทธิจินตโก นามเดิม รังสฤษดิ์ จินตมากุล ภูมิลำเนา กรุงเทพฯ เกิดเมื่อวันที่ 27 พฤศจิกายน 2498 อายุ 63 ปี พรรษา 30 การศึกษาโลก ปริญญาตรี วิทยาศาสตรบัณฑิต (ศึกษาศาสตร์-เกษตร) มหาวิทยาลัยเกษตรศาสตร์ (บางเขน) การศึกษาทางธรรม นักธรรมชั้นเอก อุปสมบทเมื่อวันที่ 27 กรกฎาคม 2531 ที่พัทธสีมาวัดปากน้ำ ภาษีเจริญ กรุงเทพฯ โดยมีพระพิพัฒน์ธรรมคณี เป็นพระอุปัชฌาย์ ได้รับการแต่งตั้งเป็นผู้ช่วยเจ้าอาวาสวัดพระธรรมกาย เมื่อวันที่ 30 มีนาคม 2550 และรับตราตั้งเป็นเจ้าอาวาสจากเจ้าคณะจังหวัดปทุมธานี เมื่อวันที่ 7 ธันวาคม
อีโทโร
อีโทโร (eToro) เป็นบริษัทนายหน้าซื้อขายหลักทรัพย์หลากหลายสินทรัพย์ที่เน้นการให้บริการทางการเงินและการคัดลอกการซื้อขายอย่างตลาดเงินตราและคริปโทเคอร์เรนซี มีสำนักงานจดทะเบียนในไซปรัส อิสราเอล สหราชอาณาจักร สหรัฐอเมริกา และออสเตรเลีย  ในปี 2561 บริษัทถูกประเมินมูลค่าอยู่ที่ 800 ล้านดอลลาร์ ซึ่งเพิ่มขึ้นสามเท่าเป็น 2.5 พันล้านดอลลาร์ในปี 2563
ประวัติ
อีโทโรก่อตั้งขึ้นในฐานะ RetailFX ในปี 2550 ในเมืองเทลอาวีฟ โดยพี่น้อง Yoni Assia และ Ronen Assia ร่วมกับ David Ring
ระหว่างปี 2550-2556 บริษัทระดมทุนได้ 31.5 ล้านดอลลาร์ในการระดมทุนทั้งหมดสี่รอบ ในเดือนธันวาคม 2557 อีโทโรระดมทุนได้ทั้งหมด 27 ล้านดอลลาร์จากนักลงทุนชาวรัสเซียและชาวจีน ต่อมาในเดือนธันวาคม 2560 อีโทโรและ CoinDash กลายเป็นหุ้นส่วนซึ่งมีวัตถุประสงค์เพื่อพัฒนาสังคมการลงทุนบนบล็อคเชน และในปี 2561 อีโทโรระดมเงินได้อีก 100 ล้านดอลลาร์ผ่านการระดมทุนส่วนตัว
ในเดือนมีนาคม 2564 อีโทโรประกาศว่าบริษัทกำลังวางแผนที่จะเป็นบริษัทมหาชนผ่านการรวมกิจการกับ SPAC กับดีลมูลค่า 10.4 พันล้านดอลลาร์
สำนักงานหลักของอีโทโรตั้งอยู่ในเมืองลีมาซอล ประเทศไซปรัส ลอนดอน สหราชอาณาจักร และเทลอาวีฟ ประเทศอิสราเอล พร้อมด้วยสำนักงานประจำภูมิภาคในซิดนีย์ ประเทศออสเตรเลีย เมืองโฮโบเกน นิวเจอร์ซีย์ และฮ่องกงและปักกิ่ง ประเทศจีน
อีโทโรอยู่ภายใต้การควบคุมโดยหน่วยงาน CySEC ในสหภาพยุโรป โดย FCA ในสหราชอาณาจักร โดย FinCEN ในสหรัฐอเมริกา และโดย ASIC ในออสเตรเลีย
ชาวดุงกาน
ดุงกาน (เสี่ยวเอ้อร์จิง: دْوقًا ظُ; Дунгане; Дунгандар; Дүңгендер) หรือ หุย (Хуэйзў, เสี่ยวเอ้อร์จิง: حُوِ ظُ) เป็นคำที่ใช้กันในแถบกลุ่มประเทศอดีตสหภาพโซเวียตที่สื่อความหมายถึงกลุ่มอิสลามิกชนที่มีเชื้อสายจีน หรืออาจใช้ความหมายครอบคลุมไปยังประชาชนที่จัดอยู่กลุ่มภาษาเตอร์กิกแถบเขตปกครองตนเองซินเจียงอุยกูร์ในปัจจุบันด้วย ทั้งนี้พวกเขาจะเรียกแทนตัวเองว่าหุย ส่วนดุงกานคือลูกหลานของชาวหุยที่อพยพมายังเอเชียกลาง
มีการสำรวจจำนวนประชากรในแถบอดีตสหภาพโซเวียตพบว่ามีชาวดุงกานตั้งถิ่นฐานในประเทศคาซัคสถาน ประมาณ 36,900 คน ในปี ค.ศ. 1999, ประเทศคีร์กีซสถาน ประมาณ 51,766 คน ในปี ค.ศ. 1999 และในประเทศรัสเซีย ประมาณ 801 คน ในปี ค.ศ. 2002
ประวัติ
ชาวดุงกานกลุ่มแรกมาจากเมืองกุลจาและเมืองคัชการ์เข้าไปตั้งถิ่นฐานแถบหุบเขาเฟอร์กานาในเอเชียกลางเพราะถูกโจรจับมาเป็นทาส ส่วนใหญ่ชาวดุงกานทำงานอยู่ในเรือนของผู้มั่งมี แต่หลังรัสเซียพิชิตเอเชียกลางได้เมื่อช่วงปลายศตวรรษที่ 19 รัสเซียเลิกทาส แต่หญิงดุงกานส่วนใหญ่ยังคงถูกกักตัวไว้ดังเดิม วาลีดีมีร์ เปโตรวิช นาลิฟคิน (Validimir Petrovich Nalivkin) นักชาติพันธุ์วิทยาชาวรัสเซียและภรรยาบันทึกเรื่องราวดังกล่าวไว้ ความว่า "นางทาสีส่วนใหญ่ยังคงถูกกักตัว เพราะพวกนางสมรสกับพวกคนงานและคนรับใช้ของอดีตเจ้านาย หรืออาจเป็นเพราะพวกนางยังเด็กเกินไปที่จะออกไปมีชีวิตอิสระ" นางทาสดุงกานถือเป็นคนชั้นต่ำและถูกดูแคลนอย่างยิ่งในเมืองบูคารา
โจรตุรกีมุสลิมที่จับคนมาเป็นทาสจากเมืองโกกอนไม่เห็นความแตกต่างระหว่างชาวหุยมุสลิมกับชาวฮั่น และการที่พวกเขาขืนใจให้ชาวหุยมุสลิมเป็นทาสถือเป็นการฝ่าฝืนศาสนาอิสลาม ช่วงการก่อกำเริบอาฟากี โคจา (ช่วงต้นหรือกลางศตวรรษที่ 19) จาฮันกีร์ โคจา (Jahangir Khoja) ชาวเติร์กมุสลิมยกทัพจากรัฐข่านโกกอนไปตีเมืองคัชการ์ แล้วกวาดต้อนมุสลิมจีนหลายร้อยคนไปไว้ที่เมืองโกกอน มีชาวทาจิกซื้อทาสชาวจีนสองคนจากส่านซีไปกดขี่ข่มเหงราวหนึ่งปี ก่อนได้รับการสงเคราะห์จากเบก กู-พู-เทอ (Beg Ku-bu-te) ส่งกลับเมืองจีน นอกจากนี้มีพ่อค้าและทหารชาวดุงกานประมาณ 300 คนถูกพวกจาฮันกีร์จับที่เมืองคัชการ์ พวกเขาถูกตัดผมเปียออกแล้วส่งไปเมืองโกกอนและเอเชียกลางในฐานะคนโทษ มีรายงานว่าเชลยส่วนใหญ่นี้ตกเป็นทาส และพบว่ามีบัญชีทาสเชลยของเอเชียกลางเพิ่มขึ้น  ผมเปียของคนโทษเหล่านี้จะถูกขาย มีคนจำนวนไม่น้อยหนีข้ามไปยังแดนของรัสเซียก่อนถูกส่งกลับจีน ดังปรากฏหลักฐานเป็นบันทึกการจับกุมในเอกสารจีน ส่วนเอกสารรัสเซียบันทึกไว้ว่าพวกเขาช่วยพ่อค้าจีนมุสลิมซึ่งถูกกองทัพของจาฮันกีร์กุมตัวไปไว้ในเอเชียกลาง พวกเขาจึงหลบหนีมาในแดนรัสเซีย และส่งพวกเขากลับแดนจีน
ส่วนชาวดุงกานในสหภาพโซเวียตคือชาวหุยที่ลี้ภัยออกจากจีนหลังเกิดสงครามชนกลุ่มน้อยหุยในศตวรรษที่ 19 จากข้อมูลของริมสกี-คอร์ซาคอฟ (Rimsky-Korsakoff) พบว่ามีชาวหุยสามกลุ่มข้ามแดนไปยังจักรวรรดิรัสเซียทางเทือกเขาเทียนชานในฤดูหนาวหฤโหดช่วง ค.ศ. 1877–1878 ได้แก่
ช่วง ค.ศ. 1880 มีคลื่นการอพยพใหม่ของชาวจีนสู่เอเชียกลาง หลังข้อกำหนดในสนธิสัญญาเซนต์ปีเตอร์สเบิร์ก ค.ศ. 1881 ซึ่งกำหนดให้ถอนทหารรัสเซียออกจากแอ่งอีหลีตอนบน (แถบเมืองกุลจา) ชาวดุงกาน (หุย) และตารันชี (อุยกูร์) ได้รับอนุญาตให้ย้ายเข้าไปอยู่ในแดนของจักรวรรดิรัสเซีย จากบันทึกสถิติของรัสเซียพบว่ามีชาวหุยย้ายเข้ารัสเซีย 4,682 คน และมีการอพยพเป็นกลุ่มเล็ก ๆ ช่วง ค.ศ. 1881 และ 1883 โดยตั้งถิ่นฐานที่หมู่บ้านโซคูลุค (Сокулук) ซึ่งห่าง 30 กิโลเมตรทางตะวันตกของบิชเคก
ภาษา
ชาวดุงกานจะเรียกภาษาของตัวเองว่าภาษาหุย (Хуэйзў йүян) มีลักษณะคล้ายกับภาษาจีนกลางที่ราบภาคกลางซึ่งพูดในแถบมณฑลกานซู่ตอนใต้ไปจนถึงทางตะวันตกของที่ราบกวันจงในมณฑลส่านซี
ภาษาดุงกานมีวรรณยุกต์เหมือนภาษาจีน บ้างก็มี 4 วรรณยุกต์ (ถือเป็นมาตรฐาน) บ้างก็มี 3 วรรณยุกต์หากมีพยัญชนะท้าย และมี 4 วรรณยุกต์หากไม่มีพยัญชนะท้าย ศัพท์ดุงกานโดยมากเป็นคำเก่าและเชยสำหรับชาวจีน เช่น เรียกประธานาธิบดีว่าหวงตี้ (Хуаңды) หรือเรียกหน่วยงานของรัฐว่าหยาเหมิน (ямын) อันเป็นคำเรียกที่ทำการของข้าราชการจีนยุคเก่า นอกจากนี้ยังมีคำยืมจากภาษาอาหรับ เปอร์เซีย และตุรกีอีกจำนวนมาก และตั้งแต่ ค.ศ. 1940 เป็นต้นมา ภาษาดุงกานถูกเขียนด้วยอักษรซีริลลิก
ชาวดุงกานส่วนใหญ่พูดได้สามภาษาต่างจากชนกลุ่มน้อยอื่น ๆ ในเอเชียกลางอย่างพวกโครยอ-ซารัมเป็นอาทิ ชาวดุงกานมากกว่าสองในสามพูดภาษารัสเซีย และมีส่วนน้อยที่พูดภาษาคีร์กีซ หรือภาษาอื่น ๆ ตามประเทศที่พวกเขาตั้งถิ่นฐาน
กีฬาฟันดาบในโอลิมปิกเยาวชนฤดูร้อน 2018
กีฬาฟันดาบในโอลิมปิกเยาวชนฤดูร้อน 2018 เป็นการแข่งขันกีฬาฟันดาบที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-10 ตุลาคม ค.ศ. 2018 โดยได้จัดขึ้นที่ Africa Pavilion
ซึ่งการแข่งขันกีฬาฟันดาบครั้งนี้มีการแข่งขันทั้งหมด 7 รายการ คือ ประเภททีมชาย 3 รายการ ประเภททีมหญิง 3 รายการ และทีมผสม 1 รายการ มีนักกีฬาเข้าร่วมแข่งขัน 78 คน จาก 41 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 7 รายการ
ถนนทองหล่อ
ถนนทองหล่อ หรือ ซอยสุขุมวิท 55 หรือที่นิยมเรียกกันว่า ซอยทองหล่อ เป็นเส้นทางจราจรแยกจากถนนสุขุมวิทในเขตวัฒนา กรุงเทพมหานคร ไปบรรจบกับถนนเพชรบุรีในเขตห้วยขวาง กรุงเทพมหานคร เป็นที่รู้จักทั่วไปว่า เป็นแหล่งรวมร้านอาหารนานาชาติ รวมทั้งศูนย์การค้า ร้านค้าหลายสัญชาติ ร้านค้าแฟชั่น สถานที่ท่องเที่ยวยามค่ำคืน สตูดิโอแต่งงาน และที่พักอาศัยชาวต่างชาติ โดยเฉพาะชาวญี่ปุ่น
ตั้งแต่วันที่ 22 เมษายน พ.ศ. 2560 ซอยทองหล่อห้ามจอดหรือหยุดรถโดยเด็ดขาดตั้งแต่ปากซอย ด้านถนนสุขุมวิทเข้าไประยะทาง 50 เมตร ทั้งสองฝั่ง ห้ามหยุด หรือจอดรถตลอดเวลา ตั้งแต่ระยะ 50 เมตร เข้าไปถึงระยะทาง 200 เมตร ทั้งสองฝั่ง ยกเว้นป้ายหยุดรถโดยสารประจำทาง ห้ามจอดรถตั้งแต่เวลา 6.00-21.00 น. เว้นวันหยุดราชการ ตั้งแต่ระยะทาง 200 เมตร เป็นต้นไป ทั้งสองฝั่ง และห้ามจอดรถทุกชนิด ตั้งแต่เวลา 06.00-09.00 น. และเวลา 16.00-20.00 น. เว้นวันหยุดราชการ ทั้งนี้เป็นไปตามราชกิจจานุเบกษา เช่นเดียวกับถนนอีกหลายสายในพื้นที่กรุงเทพมหานคร
ประวัติ
ชื่อซอยทองหล่อตั้งขึ้นตามชื่อเดิมของ ร.ท. ทองหล่อ ขำหิรัญ ร.น. (ยศในขณะนั้น; สำหรับยศสูงสุด และชื่อซึ่งเปลี่ยนใหม่ภายหลังจากนั้น คือ พล.ร.ต. ทหาร ขำหิรัญ ) สมาชิกคณะราษฎรซึ่งกระทำการปฏิวัติสยาม เมื่อปี พ.ศ. 2475 ซึ่งเป็นเจ้าของที่ดินในซอยนี้ในอดีต ในสมัยสงครามโลก ซอยทองหล่อเป็นสถานที่ซึ่งกองทัพญี่ปุ่นเคลื่อนผ่านและตั้งฐานทัพขึ้น โดยเมื่อปี พ.ศ. 2503 ยังเป็นถนนสายเล็กและมีคลองขนาบทั้งสองข้างทาง จนกระทั่งเมื่อปี พ.ศ. 2523 มีการขยายเพิ่มเป็นหกช่องจราจร พร้อมทั้งปรับปรุงทัศนียภาพโดยรอบ
ในช่วง พ.ศ. 2536–2538 ได้มีการสร้างสะพานข้ามคลองแสนแสบในซอยทองหล่อ
ที่ดินและที่พักอาศัย
จากผังเมืองปัจจุบันสามารถก่อสร้างตึกสูงเกินกว่า 8 ชั้นได้จึงมีอาคารชุด เซอร์วิสต์อะพาร์ตเมนต์ เกิดขึ้นทั้งสองฟากถนน และตามซอกซอยต่าง ๆ มีคอนโดมิเนียมเกิดขึ้นแล้วไม่ต่ำกว่า 18 โครงการ
จากข้อมูลในปี พ.ศ. 2557 ย่านทองหล่อ เอกมัย ถือเป็นทำเลยอดนิยมของการซื้อขายที่ดินเป็นอันดับ 1 (รองลงมาคือ พญาไท พหลโยธิน สนามเป้า สะพานควาย) บางแปลงมีการซื้อขายกันที่ 1,200,000-1,800,000 บาทต่อตารางวา ราคาเพิ่มขึ้นไปถึง 22% จากปี 2555 อยู่ที่ 900,000 บาทต่อตารางวา เหตุเพราะมีชาวต่างชาติหลากหลายสัญชาติอาศัยอยู่ ส่งผลให้พื้นที่นี้สามารถเติบโตได้ดีจากตลาดผู้เช่าเพื่อการอยู่อาศัย โดยช่วงกลางซอย (ไม่เกินซอยทองหล่อ 15) มีราคาสูง โครงการคอนโดมีเนียม สร้างแล้วกว่า 4,000-5,000 ยูนิต ส่วนใหญ่มีราคาขายตารางเมตรละกว่า 100,000 บาท หรือยูนิตละกว่า 4 ล้านบาท สำหรับที่อยู่เพื่อเช่าอย่างเซอร์วิสต์อะพาร์ตเมนต์และอะพาร์ตเมนต์มีประมาณ 2,429 ยูนิต มีผู้พักอาศัยต่อเนื่องโดยเฉลี่ยร้อยละ 96 ต่อปี มีราคาเช่าห้องพักระหว่าง 800-1,000 บาทต่อตารางเมตร
ธุรกิจ
การที่ที่พักอาศัยอย่างคอนโดมิเนียมมีราคาขายตารางเมตรละกว่า 100,000 บาท เกิดขึ้นเป็นจำนวนมาก สะท้อนเป็นกลุ่มผู้บริโภคที่มีกำลังซื้อสูง ซึ่งพฤติกรรมของผู้อยู่อาศัยคอนโดมิเนียม โดยส่วนใหญ่นิยมกินดื่มนอกบ้าน ในซอยทองหล่อจึงเป็นแหล่งรวมของร้านอาหาร และแหล่งบันเทิงจำนวนมาก โดยเฉพาะในช่วงต้นซอยทองหล่อฝั่งสุขุมวิท ตลอดสองฝั่งแนวถนนเป็นแหล่งรวมของร้านอาหารญี่ปุ่นและเกาหลี
ในซอยมีสิ่งอำนวยความสะดวกต่าง ๆ อย่างร้านสะดวกซื้อ ธนาคาร โรงพยาบาล ร้านกาแฟ สถานบันเทิง ห้องแสดงสินค้าวัสดุ เครื่องเรือน สตูดิโอชุดแต่งงาน ร้านขนม ฯลฯ และยังมีโครงการประเภทคอมมิวนิตีมอลล์ คือ โครงการเจอเวนิว มาร์เช่ 55 เมสทองหล่อ เอตทองหล่อ และเพนนีบัลโคนี เป็นต้น แต่หลังจากผ่านกลางซอย จะพบร้านอาหารและร้านค้าน้อยลง ส่วนใหญ่กลายเป็นอาคารคอนโดมีเนียมและเซอร์วิสต์อะพาร์ตเมนต์ ศูนย์จำหน่ายวัสดุ เครื่องเรือน โรงพยาบาล
ทศ
ทศ อาจหมายถึง
อีสต์โคสต์ฮิปฮอป
อีสต์โคสต์ฮิปฮอป (East Coast hip hop) เป็นรูปแบบหนึ่งของดนตรีฮิปฮอปที่เริ่มและพัฒนาขึ้นในนครนิวยอร์ก สหรัฐอเมริกา ตั้งแต่คริสต์ทศวรรษ 1970 และต้นคริสต์ทศวรรษ 1980 เป็นแนวเพลงที่เกิดขึ้นหลังจากที่มีศิลปินในที่อื่นเกิดขึ้นแตกย่อยเป็นหลากหลายแนวเพลง เพลงอีสต์โคสต์ฮิปฮอปถือเป็นแนวเพลงย่อยแรกของฮิปฮอปที่เกิดขึ้น
จีเนียส โลไซ
จีเนียส โลไซ (genius loci) ในนิยายปรัมปราของโรมันหมายถึงวิญญาณที่คอยปกปักรักษาสถานที่เฉพาะของใครของมัน แต่ปัจจุบัน หมายถึงสถานที่ที่มีบรรยากาศพิเศษเฉพาะตัว
ในงานวางผังชุมชนและงานภูมิทัศน์เมือง ที่มีทั้งการฟื้นฟูเมืองเดิมที่เสื่อมโทรมและการสร้างชุมชนใหม่ แนวคิดและคำ “จีเนียส โลไซ” ได้ถูกนำมาใช้ในเป็นแนวคิดในการออกแบบวางผังสถานที่ให้มีบรรยากาศเฉพาะที่สะท้อนถึงลักษณะเฉพาะของท้องถิ่นที่พึงแตกต่างจากสถานที่อื่น เพื่อให้มีความน่าอยู่ ให้ความน่าประทับใจที่ไม่ลืมเลือนแก่ผู้มาเยี่ยมเยือน
ในเชิงการอภิปรายแนวคิดด้านการพัฒนาเมือง มีการกล่าวถึงเมืองสิงคโปร์ที่แม้จะมีความสวยงาม สะอาด แต่ยังขาดวิญญาณเฉพาะหรือ "จีเนียส โลไซ" เนื่องจากมีความละม้ายกับนครนิวยอร์ก โทรอนโต หรือเมืองสมัยใหม่ในที่ต่าง ๆ ของโลก
เอ็นดอร์ฟิน
เอ็นดอร์ฟิน (Endorphin) เป็นสารภายในร่างกายมนุษย์ที่หลั่งออกมาเพื่อช่วยบรรเทาความเจ็บปวด ผลิตจากต่อมใต้สมอง และ ไฮโปทาลามัส ในกระดูกสันหลัง สารเอ็นดอร์ฟินมีลักษณะคล้ายคลึงกับ โอปิแอต ในกลุ่มโอปิออยด์ ที่ใช้สำหรับระงับการเจ็บปวด
คำว่า "เอ็นดอร์ฟิน" มาจากภาษาอังกฤษคำว่า "เอนโดจีนัส" (endogenous) ที่หมายถึง ผลิตจากภายใน กับ คำว่า "มอร์ฟิน" (morphine) ที่เป็นสารบรรเทาความเจ็บปวด รวมหมายถึง สารบรรเทาความเจ็บปวดที่ผลิตจากภายในร่างกาย
โบอิง 717
โบอิง 717 (Boeing 717) เป็นเครื่องบินโดยสารแบบลำตัวแคบ ใช้เครื่องยนต์ 2 ตัว ติดตั้งอยู่บริเวณตอนท้ายของลำดัวเครื่องบิน ผลิตโดยฝ่ายผลิตเครื่องบินพาณิชย์ ออกแบบโดย แมคดอนเนลล์ดักลาส สามารถบรรทุกผู้โดยสารได้ ถึง 134 คน และมีพิสัยบิน 3,815 กิโลเมตร (2,060 ไมล์ทะเล)
แมคดอนเนลล์ดักลาส และ โบอิง ควบกิจการกันในปี พ.ศ. 2540 ก่อนที่จะมีการผลิต โบอิง 717 เข้าประจำการเมื่อปี พ.ศ. 2542 เป็นโบอิ้ง 717 การผลิตสิ้นสุดลงในเดือนพฤษภาคม พ.ศ. 2549 หลังจากสร้าง 156 ลำ มีเครื่องบินโบอิ้ง 717 จำนวน 148 ลำในประจำการในเดือนกรกฎาคม พ.ศ. 2561
ออกัสต์ (เพลง)
"ออกัสต์" (August) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ เป็นเพลงลำดับที่ 8 ในสตูดิโออัลบั้มชุดที่ 8 ของเธอ โฟล์กลอร์ (2020) ซึ่งวางจำหน่ายเมื่อวันที่ 24 กรกฎาคม ค.ศ. 2020 "ออกัส" ประพันธ์และผลิตโดยสวิฟต์และแจ็ก แอนโตนอฟฟ์ โดยมีโจ อัลวินเป็นโปรดิวเซอร์เพิ่มเติม มีแนวเพลงดรีมป็อปและป็อปกีตาร์ที่ผสมกีตาร์ซอฟต์ร็อก เครื่องสาย และใช้เสียงร้องแบบก้องกังวาน
ควบคู่ไปกับเพลง "คาร์ดิแกน" และ "เบ็ตตี" "ออกัสต์" ถือเป็นรักสามเส้าที่สมมติขึ้น ซึ่งเกี่ยวข้องกับสามมุมมอง: มุมมองของเบตตี เจมส์ และตัวละครหญิงที่ไม่มีชื่อ เพลงนี้เขียนขึ้นจากมุมมองของคนสุดท้าย โดยบรรยายถึงความเศร้าของเธอเกี่ยวกับความรักช่วงฤดูร้อนที่ตกหลุมรักกับเจมส์ ผู้ละทิ้งเธอและคืนดีกับเบตตี สวิฟต์ในสารคดีคอนเสิร์ตเรื่องโฟล์กลอร์: เดอะลองพอนด์สตูดิโอเซสชันส์ ในปี ค.ศ. 2020 กล่าวว่าเธอเรียกผู้บรรยายที่ไม่มีชื่อว่า "ออกัสติน" หรือ "ออกัสตา" เป็นการส่วนตัว
นางศรีประจัน
นางศรีประจันเป็นตัวละครในเรื่องขุนช้างขุนแผน เกิดที่จังหวัดสุพรรณบุรีนางศรีประจันเป็นแม่ของนางพิมพิลาไลยและเป็นภรรยาคนเดียวของพันศรโยธา ตั้งบ้านเรือนที่ บ้านท่าพี่เลี้ยงสุพรรณบุรี นางศรีประจันเป็นคนปากจัด ด่าเก่ง และเอาแต่ใจตนเอง
โลกทั้งใบให้นายคนเดียว (ละครโทรทัศน์)
โลกทั้งใบให้นายคนเดียว (Romantic Blue The Series) เป็นละครโทรทัศน์ไทยในปี พ.ศ. 2563 ที่สร้างจากภาพยนตร์ไทยในชื่อเดียวกัน ในปี พ.ศ. 2538 นำแสดงโดย ฐิติวัฒน์ ฤทธิ์ประเสริฐ รับบทเป็น ไม้, ปราชญา เรืองโรจน์ รับบทเป็น เม่น และ ทิพนารี วีรวัฒโนดม รับบทเป็น ป้อน
เรื่องย่อ
ไม้ เด็กหนุ่มที่เติบโตมาพร้อมกับภาระหน้าที่ ที่ต้องช่วยงานพ่อเพื่อหาเงินรักษา เม่น น้องชายที่ป่วยเป็นโรคร่างกายผลิตเกล็ดเลือดต่ำ ซึ่งกินเวลายาวนานเป็นสิบปี นอกจากเรื่องเงินแล้ว ไม้ยังแอบบริจาคเกล็ดเลือดให้เม่นทุกครั้ง โดยที่ไม่มีใครรู้ แม้แต่เม่นเองก็ตาม ด้วยความรับผิดชอบภาระในครอบครัว ทำให้ไม้เป็นคนเก็บความรู้สึกเก่ง ไม่แสดงออกและไม่ค่อยพูดอะไร ต่างกับเม่นที่เรียกร้องสิ่งที่ตัวเองต้องการ แสดงออกอย่างชัดเจนและติดจะเอาแต่ใจทุกเรื่อง
ไม้เรียนอยู่ในมหาวิทยาลัยเทคโนโลยี เกี่ยวกับด้านอิเล็กทรอนิกส์ ในขณะที่เม่นเรียนอยู่ชั้นมัธยมศึกษา ความใฝ่ฝันของเม่นคือการเดินทางรอบโลก ซึ่งไม้ตั้งใจเอาไว้แล้วว่าเขาจะต้องช่วยให้เม่นไปให้ถึงฝั่งฝันนั้นให้ได้ ไม้ไปที่ร้านเครื่องเขียนเพื่อซื้อลูกโลกให้กับเม่น ที่นั่นเขาได้พบกับ ป้อน นักเรียนสาวหน้าตาน่ารัก ทั้งคู่ยื้อแย่งลูกโลกใบเดียวกัน แต่เพราะป้อนหยิบก่อน ไม้จึงต้องยอมแพ้ไป ป้อนหวังใจว่าหากวันใดที่ได้พบกับเขาอีก เธอจะมอบลูกโลกใบนี้ให้กับเขา
หลังจากนั้นไม่นาน ป้อนก็ได้พบกับไม้อีกครั้ง เธอเห็นไม้กำลังงัดแงะรถของพ่อเธออยู่ เธอรีบโวยวายทันทีเพราะเข้าใจว่าไม้กำลังจะขโมยรถเธอ จนเมื่อ เจ็กซ้ง พ่อของเธอต้องรีบเข้ามาห้ามและบอกให้รู้ว่า ไม้กำลังช่วยปลดล็อกรถให้อยู่เพราะเขาดันลืมกุญแจเอาไว้ในรถ แต่เพราะไม่ยอมหน้าแตก ป้อนจึงต้องแกล้งโว้ยวายกลบเกลื่อน ทำให้ไม้ประทับใจในความแก่นแก้วของป้อน และป้อนเองก็ประทับใจไม้มากขึ้นเช่นกัน
เม่นที่แอบมองป้อนที่หน้าโรงเรียนเป็นประจำ ได้มีโอกาสทำความรู้จักกับป้อน เขาแสดงออกอย่างชัดเจนว่าชอบป้อนเข้าเต็ม ๆ พยายามหาโอกาสที่จะได้อยู่ด้วยกัน และป้อนก็ได้รู้ว่าเม่นกับไม้เป็นพี่น้องกัน ทำให้เธอสบโอกาสที่จะได้เข้าใกล้ไม้
แต่เมื่อไม้รู้ว่าผู้หญิงที่น้องชอบคือป้อน เขาจึงพยายามตัดใจจากป้อน ขณะที่เขาเองเริ่มเลือกทางเดินสายมืด ด้วยการเข้าร่วมแก๊งขโมยรถกับ โต จากการชักชวนของ โบ้ คนงานที่อู่ของพ่อเขา ด้วยเหตุที่ว่าไม้ต้องการเงินเพื่อเอามารักษาพ่อ ในขณะที่ไม้กำลังถลำลึกไปกับการทำผิด ป้อนก็พยายามที่จะเข้าใกล้และช่วยให้ไม้กลับมาเดินทางที่ถูกต้อง เป็นจังหวะที่เม่นได้รู้ว่า ป้อนกับไม้มีใจให้กัน เขารู้สึกว่าถูกพี่ชายตัวเองหักหลัง บรรยากาศของความรักที่ต้องหักห้าม และความรักที่เจ็บปวดของทั้งสามคน จุดจบจะเป็นเช่นไร
เนบิวลามืด
เนบิวลามืด คือ ก๊าซและฝุ่นผง จะมารวมตัวกันและอยู่ห่างจากดาวฤกษ์ ดังนั้นเนบิวลามืดจึงไม่มีการสะท้อนแสงจากดาวดวงใดเลยจึงมืดและบดบังกาแลกซีด้านหลัง นักวิทยาศาสตร์เชื่อว่ามันเกิดจาก Supernova ซึ่งเนบิวลามืดได้แก่ 1.เนบิวลาหัวม้า (Horse Nebula หรือ Barnard 33) 2.เนบิวล่างู (B72 Snake Nebula) 3.ๆลๆ
ช็อก
ภาวะช็อก (shock, circulatory shock) เป็นภาวะทางการแพทย์ซึ่งอันตรายและมีอันตรายถึงชีวิต เกิดขึ้นเมื่อเนื้อเยื่อในร่างกายได้รับออกซิเจนไม่เพียงพอต่อความต้องการ ในระยะแรกส่วนใหญ่ทำให้มีระดับออกซิเจนในเนื้อเยื่อต่างๆ ไม่เพียงพอ ทำให้เนื้อเยื่อเหล่านี้ทำงานได้ไม่ปกติ ทั้งนี้เมื่อพิจารณาว่าการลำเลียงออกซิเจนและสารอาหารไปยังเซลล์และเนื้อเยื่อต่างๆ อาศัยเลือด การลดลงของการไหลของเลือดจึงทำให้การนำออกซิเจนและสารอาหารไปเลี้ยงเนื้อเยื่อและเซลล์ต่างๆ ลดลงไปด้วย จึงเป็นสาเหตุที่สำคัญสาเหตุหนึ่งของช็อก
ภาวะช็อกถือเป็นภาวะฉุกเฉินทางการแพทย์ เป็นสาเหตุการเสียชีวิตที่สำคัญที่สุดสาเหตุหนึ่งในผู้ป่วยหนัก ผลของภาวะช็อกมีหลายอย่าง ทั้งหมดสัมพันธ์กับภาวะซึ่งระบบไหลเวียนโลหิตทำหน้าที่ได้ไม่เพียงพอ เช่น อาจทำให้มีออกซิเจนในเลือดต่ำ หรือหัวใจหยุดเต้นได้
อาการแสดงที่สำคัญของภาวะช็อกคือหัวใจเต้นเร็ว หายใจเร็ว ซึ่งเป็นกลไกตอบสนองทดแทนความบกพร่องของระบบไหลเวียน ความดันเลือดต่ำ และอาการแสดงของความไม่เพียงพอของการกำซาบที่อวัยวะส่วนปลาย (ภาวะซึ่งอวัยวะต่างๆ ได้รับออกซิเจนไม่เพียงพอต่อความต้องการจนสูญเสียการทำงาน) เช่น ปัสสาวะออกน้อย (ไตทำงานลดลง) สับสนหรือซึมลง (สมองทำงานลดลง) เป็นต้น ทั้งนี้มีหลายภาวะที่ความดันเลือดของผู้ป่วยอาจปกติ แต่เนื้อเยื่อต่าง ๆ ยังได้รับออกซิเจนไม่เพียงพอต่อความต้องการ ถือว่าอยู่ในภาวะช็อก ดังนั้นผู้ป่วยช็อกไม่จำเป็นต้องมีความดันเลือดต่ำเสมอไป
อันตรายอย่างหนึ่งของภาวะช็อกคือกลไกป้อนกลับทางบวกซึ่งเกิดขึ้นต่อเนื่องสามารถทำให้ภาวะช็อกที่เป็นอยู่แล้วนั้นแย่ลงไปอีกได้ เมื่อร่างกายเกิดภาวะช็อกขึ้นแล้วไม่ได้รับการรักษาที่เหมาะสมหรือทันเวลา มักจะแย่ลงไปเรื่อยๆ ดังนั้นการรักษาที่ทันท่วงทีจึงมีความสำคัญมาก
ภาวะช็อกทางการแพทย์นั้นหมายถึงภาวะซึ่งเนื้อเยื่อได้รับออกซิเจนไม่เพียงพอดังกล่าว ซึ่งแตกต่างและไม่ควรสับสนกับภาวะช็อกทางอารมณ์ โดยภาวะทั้งสองไม่มีความสัมพันธ์กันโดยตรงแต่อย่างใด
อาการและอาการแสดง
อาการของผู้ป่วยช็อกอาจแตกต่างกันไปในแต่ละคน ผู้ป่วยบางคนอาจมีอาการเพียงเล็กน้อยสังเกตได้ยากเช่นอาการสับสนหรืออ่อนแรงเป็นต้น แต่โดยทั่วไปแล้วอาการแสดงที่พบบ่อยที่สุดของผู้ป่วยภาวะช็อกทุกประเภทคือการมีความดันเลือดต่ำ ปัสสาวะอกน้อย และสับสน ซึ่งก็ไม่จำเป็นจะต้องพบในผู้ป่วยช็อกทุกคน แม้อาการชีพจรเร็วจะพบได้บ่อย แต่ผู้ป่วยที่ใช้ยาเบตาบล็อกเกอร์ ผู้ป่วยที่เป็นนักกีฬามีร่างกายแข็งแรงมาก และผู้ป่วยช็อกจากการเสียเลือดในช่องท้อง 30% อาจมีอัตราเต้นของหัวใจปกติหรือค่อนข้างต่ำได้ ช็อกบางประเภทอาจมีอาการจำเพาะของประเภทนั้นๆ ได้
ช็อกจากการขาดสารน้ำ
ภาวะช็อกที่เกิดจากการลดลงของปริมาตรเลือดยังผล ทำให้มีอาการได้ดังนี้
ความรุนแรงของภาวะช็อกที่เกิดจากการขาดสารน้ำหรือเลือดสามารถแบ่งออกได้เป็น 4 ระยะ ตามอาการแสดงทางกาย ซึ่งสามารถนำไปประเมินปริมาณของสารน้ำที่สูญเสียไปได้
ปฏิกิริยาเฉียบพลันต่อความเครียด
ปฏิกิริยาเฉียบพลันต่อความเครียด บางครั้งอาจเรียกว่าภาวะช็อกทางอารมณ์ หรือภาวะช็อกทางใจ หรือคนทั่วไปอาจใช้เพียงว่าช็อก เป็นภาวะทางจิตวิทยา เกิดขึ้นเมื่อบุคคลพบกับเหตุการณ์ซึ่งน่ากลัวหรือมีผลกระทบรุนแรงต่อจิตใจ ไม่ควรสับสนกับภาวะช็อกของระบบไหลเวียน ซึ่งไม่มีความเกี่ยวข้องกัน
กึลนุช ซุลตัน
เอเมทุลลาฮ์ ราบีอา กึลนุช ซุลตัน (جولنوس امت الله رابعه سلطان; Emetullah Rabia Gülnuş Sultan; ค.ศ. 1642 – 6 พฤศจิกายน ค.ศ. 1715) เป็นฮาเซกีซุลตันในเมห์เหม็ดที่ 4 สุลต่านออตโตมัน และวาลีเดซุลตันของมุสทาฟาที่ 2 กับอาห์เหม็ดที่ 3 พระราชโอรสทั้งสองของพระองค์ ในช่วงต้นคริสต์ศตวรรษที่ 18 พระองค์กลายเป็นหญิงที่มีอำนาจและทรงอิทธิพลที่สุดในจักรวรรดิออตโตมัน
ชีวิตช่วงต้น
กึลนุช ซุลตันเสด็จพระราชสมภพใน ค.ศ. 1642 ที่เมืองเรธิมโน ครีตในสมัยสาธารณรัฐเวนิส เดิมพระองค์มีพระนามว่า Eumenia Voria (Ευμενία Βόρια) และมีเชื้อสายกรีก เป็นบุตรีของนักบวชประจำคริสตจักรกรีกออร์ทอดอกซ์ พระองค์ถูกฝ่ายออตโตมันจับกุมในช่วงที่มีการรุกรานครีตใน ค.ศ. 1645
พระโอรสธิดา
พระองค์สมรสกับเมห์เหม็ดที่ 4 และมีพระโอรส 2 พระองค์ และพระธิดา 4 พระองค์:
ชะเอมไทย
ชะเอมไทย ชื่อวิทยาศาสตร์ Albizia myriophylla Benth อยู่ในวงศ์ Mimosoideae เป็นไม้ยืนต้นมีสรรพคุณเป็นยาสมุนไพร มีชื่อเรียกทั่วไป อ้อยช้าง ชะเอมป่า(กลาง) ส้มป่อยหวาน(ภาคเหนือ)  ตาลอ้อย(ตราด) เซาะซูโพ(กะเหรี่ยงแม่ฮ่องสอน) ชะเอมไทยจะแตกต่างจากชะเอมเทศ
ชะเอมไทยเป็นไม้เถาขนาดใหญ่ มีหนาม ใบประกอบแบบขนนกสองชั้น ใบเล็กละเอียดเป็นฝอย คล้ายกับใบส้มป่อยหรือใบกระถิน โคนใบโป่งออก ดอกช่อออกตามปลายกิ่งลักษณะเป็นพู่ สีขาวหอม ก้านช่อดอกยาว เกสรตัวผู้สีขาว มีจำนวนมาก ผลเป็นฝัก เมื่ออ่อนมีสีเขียว แก่แล้วเป็นสีเหลืองหรือน้ำตาลแบน นูนตรงที่มีเมล็ดอยู่มักพบขึ้นอยู่ตามเชิงเขา ดงป่าไม้ หรือป่าเบญจพรรณ พบมากในทางภาคตะวันออกของไทย ปลูกได้โดยการตอนกิ่งหรือเพาะเมล็ด
สรรพคุณ
รากแก้กระหายน้ำ ยาระบาย มีรสหวาน ขับเสมหะ แก้ไอ เลือดออกตามไรฟัน โรคในลำคอ แก้ลม ดอกช่วยย่อยอาหาร ผลขับเสมหะ ใบ ขับเลือดให้ตก เนื้อไม้รสหวาน แก้โรคในลำคอ แก้ลม เลือดออกตามไรฟัน บำรุงกำลัง
อ้างอิง
สยามบรมราชกุมารี
วอเตอร์บอยเดอะซีรีส์
Water Boyy the Series เป็นรายการโทรทัศน์ประเภทละครชุดแนววาย ที่มีเค้าโครงมาจากฉบับภาพยนตร์ กำกับซีรีส์โดย ราชิต กุศลคูณสิริ ออกอากาศทุกวันอาทิตย์ เริ่มตอนแรกวันที่ 9 เมษายน พ.ศ. 2560-9 กรกฎาคม พ.ศ. 2560 ออกอากาศทุกวันอาทิตย์ เวลา 17:00 น.-18:00 น. ทางช่อง จีเอ็มเอ็ม 25 และรีรันเวลา 19:00 น. ทางแอพลิเคชันไลน์ทีวี นำแสดงโดย พิรพัฒน์ วัฒนเศรษสิริ รับบท หวาย กัปตันชมรมว่ายน้ำ แสดงคู่กับ ฐิติภูมิ เตชะอภัยคุณ รับบท อาโป ถือเป็นการแสดงซีรีส์เรื่องแรกของพิรพัฒน์
สาธารณรัฐไต้หวัน
สาธารณรัฐไต้หวัน (จีน: 台灣共和國, พินอิน: Táiwān Gònghégúo; อังกฤษ: Republic of Taiwan, ROT) เป็นเป้าหมายของการประกาศอิสรภาพไต้หวัน เพื่อจัดตั้งประเทศไต้หวันที่แยกเป็นอิสระจากสาธารณรัฐประชาชนจีน โดยครอบคลุมพื้นที่ปัจจุบันของสาธารณรัฐจีน
สุริยุปราคา 1 กันยายน พ.ศ. 2559
สุริยุปราคาวงแหวนเกิดขึ้นในวันที่ 1 กันยายน พ.ศ. 2559 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร ในครั้งนี้สุริยุปราคาสามารถมองเห็นได้จากกาบอง แทนซาเนีย สาธารณรัฐประชาธิปไตยคองโก คองโก โมซัมบิก มาดากัสการ์ และ เรอูนียง
ซากมหานวดารา
ซากมหานวดารา (supernova remnant; SNR) คือโครงสร้างที่เกิดจากการระเบิดขนาดใหญ่ของดวงดาวในปรากฏการณ์ มหานวดารา ซากมหานวดาราคงอยู่ด้วยคลื่นช็อกที่ขยายตัวออกมา ประกอบด้วยวัตถุที่ดีดตัวออกมาจากการระเบิด รวมถึงวัตถุมวลสารระหว่างดาวระหว่างเส้นทางที่ถูกกวาดเข้ามารวมด้วย
เส้นทางการเกิดมหานวดารามีสองทางคือ เมื่อดาวฤกษ์มวลมากไม่มีเชื้อเพลิงต่อไปและหยุดสร้างพลังงานฟิวชั่นที่แกนกลาง จึงเกิดการแตกสลายจากภายในด้วยแรงจากความโน้มถ่วงของมันเองกลายเป็นดาวนิวตรอนหรือหลุมดำ หรือดาวแคระขาวที่รวบรวมวัตถุจากดาวข้างเคียงเข้ามาจนกระทั่งมีขนาดถึงมวลวิกฤต และเกิดการระเบิดนิวเคลียร์ความร้อนขึ้น
ผลจากการระเบิดมหานวดาราทั้งสองกรณีทำให้มวลสารระหว่างดาวส่วนใหญ่หรือทั้งหมดถูกขับออกไปด้วยความเร็วประมาณ 10% ของความเร็วแสง หรือราว 3,000 กิโลเมตร/วินาที เมื่อมวลสารเหล่านี้ปะทะกับอวกาศหรือแก๊สระหว่างดาวที่อยู่รอบๆ จึงเกิดเป็นคลื่นช็อคที่ทำให้แก๊สมีอุณหภูมิเพิ่มสูงขึ้นมากถึงขนาด 10 ล้านเคลวิน และกลายเป็นพลาสมา
ซากมหานวดาราที่โด่งดังที่สุดและถูกเฝ้าสังเกตมากที่สุดน่าจะได้แก่ SN 1987A ซึ่งเป็นมหานวดาราในเมฆแมเจลแลนใหญ่ ค้นพบในปี ค.ศ. 1987 ซากมหานวดาราชื่อดังและเก่าแก่อีกแห่งหนึ่งคือ ซากทือโก (SN 1572) ซึ่งตั้งชื่อตามทือโก ปราเออ ผู้บันทึกความสว่างจากการระเบิดครั้งแรกของมันได้ (ในปี ค.ศ. 1572) และซากเคปเลอร์ (SN 1604) ซึ่งตั้งชื่อตาม โยฮันเนส เคปเลอร์ ซากมหานวดาราล่าสุดที่พบในดาราจักรของเราคือ G1.9+0.3 อยู่ในบริเวณใจกลางดาราจักร ประมาณว่าได้เกิดการระเบิดมานานประมาณ 140 ปีแล้ว
โคซูเกะ ไซโตะ
โคซูเกะ ไซโตะ (斉藤広祐 (Saitō Kōsuke)) เป็น DJ และคนแต่งเพลงสำหรับเกมเพลงชาวญี่ปุ่น เขาเป็นที่รู้จักจากงานของเขาในเกมในซีรีส์บีมานิโดยโคนามิ เขาผลิตเพลงภายใต้นามแฝงต่าง ๆ เช่น kors k, Eagle, StripE และ teranoid
กีฬาฮอกกี้ในโอลิมปิกเยาวชนฤดูร้อน 2018
กีฬาฮอกกี้ในโอลิมปิกเยาวชนฤดูร้อน 2018 เป็นการแข่งขันกีฬาฮอกกี้ที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-14 ตุลาคม ค.ศ. 2018 โดยได้จัดขึ้นที่ Parque Polideportivo Roca
ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ ประเภททีมหญิง 1 รายการ และทีมผสม ร0ายการ มีนักกีฬาเข้าร่วมแข่งขัน 64 คน จาก 18 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 2 รายการ
เหรียญ
เหรียญ เป็น วัตถุชนิดแข็ง ส่วนใหญ่ทำด้วยโลหะ หรือ พลาสติก และมีลักษณะเป็น แผ่นกลม มีการนำเหรียญ มาใช้ประโยชน์หลายด้าน เช่น ใช้เป็นเงินตรามีมูลค่าสำหรับแลกเปลี่ยน เรียกว่า เหรียญกษาปณ์ ผลิตแจกจ่ายโดยรัฐบาล เหรียญถูกใช้ในรูปของเงินสดในระบบการเงินสมัยใหม่เช่นเดียวกับธนบัตร แต่ใช้ในหน่วยที่มีมูลค่าต่ำกว่า ขณะที่ธนบัตรจะถูกใช้ในหน่วยที่มีมูลค่าสูงกว่า โดยปกติ ค่าสูงสุดของเหรียญจะต่ำกว่าค่าต่ำสุดของธนบัตร มูลค่าอัตราแลกเปลี่ยนของเหรียญมาจากมูลค่าทางด้านประวัติของมัน และ/หรือ มูลค่าที่แท้จริงของโลหะที่เป็นส่วนประกอบ (ตัวอย่างเช่น เหรียญทอง, เหรียญเงิน หรือเหรียญแพลทินัม)
จังหวัดเซนตรัล
จังหวัดเซนตรัล (Departamento Central) เป็นหนึ่งในสิบเจ็ดจังหวัดของประเทศปารากวัย มีเมืองหลักคืออาเรกัว และเมืองที่มีประชากรมากที่สุดคือลูเก ตั้งอยู่ทางตะวันตกของภาคตะวันออกของประเทศ มีอาณาเขตติดกับจังหวัดเปรซิเดนเตอาเยสทางเหนือ จังหวัดกอร์ดิเยราทางตะวันออก จังหวัดเญเอมบูกูทางใต้ แม่น้ำปารากวัยที่แบ่งเขตแดนกับอาร์เจนตินาทางตะวันตกเฉียงใต้ และกรุงอาซุนซีออนทางตะวันตก เป็นจังหวัดที่มีประชากรมากที่สุดโดยมีประชากรกว่า 2,072,041 คนใน ค.ศ. 2017 (ร้อยละ 35 ของประเทศ) มีพื้นที่ทั้งหมด 2,465 ตารางกิโลเมตรทำให้เป็นจังหวัดที่มีพื้นที่น้อยที่สุดแต่มีความหนาแน่นมากที่สุดถึง 841 คนต่อตารางกิโลเมตร
กีฬาแห่งชาติ
กีฬาแห่งชาติ (Thailand National Games) เป็นการแข่งขันมหกรรมกีฬาหลากหลายชนิดระหว่างภูมิภาคในประเทศไทย ซึ่งปัจจุบันมีการจัดขึ้นในทุก ๆ 2 ปี เริ่มกำหนดการแข่งขันโดย องค์การส่งเสริมกีฬาแห่งประเทศไทย (อสกท) ตั้งแต่การแข่งขันครั้งแรก ถึง ครั้งที่ 19 และตั้งแต่กีฬาแห่งชาติ ครั้งที่ 20 เป็นต้นมา บริหารจัดการแข่งขันโดย การกีฬาแห่งประเทศไทย (กกท) และยังถือได้ว่าเป็นการแข่งขันกีฬาหลากชนิด ซึ่งมีขนาดใหญ่ที่สุดในประเทศ
การแข่งขันนั้นเริ่มต้นครั้งแรกด้วยกีฬาเพียง 5 ชนิดกีฬา และนักกีฬาเข้าร่วมแข่งขันเพียง 716 คน จนมีจำนวนเพิ่มขึ้นถึงมากกว่า 12,000 คน จาก 77 จังหวัดทั่วประเทศ โดยในกีฬาแห่งชาติ ครั้งที่ 45 ประจำปี พ.ศ. 2560 ได้มีนักกีฬาเข้าร่วมแข่งขันทั้งหมด 12,593 คน แบ่งเป็นนักกีฬาชายจำนวน 6,971 คน และนักกีฬาหญิงจำนวน 5,622 คน เข้าชิงชัย 691 รายการใน 45 ชนิดกีฬา
ในประวัติศาสตร์ของกีฬาแห่งชาติ มีจังหวัดเจ้าภาพจัดการแข่งขันแล้ว 26 จังหวัด โดยมี 77 จังหวัดเข้าร่วม โดยมีจังหวัดบึงกาฬได้เข้าร่วมแข่งขันกีฬาแห่งชาติเป็นจังหวัดล่าสุด ซึ่งเข้าร่วมเป็นคราวแรกในกีฬาแห่งชาติ ครั้งที่ 40 โดยจังหวัดเชียงใหม่เป็นจังหวัดที่ได้เป็นเจ้าภาพมากถึง 4 ครั้ง
สำหรับกีฬาแห่งชาติครั้งล่าสุดจัดขึ้นที่จังหวัดกาญจนบุรี ระหว่างวันที่ 14 ถึง 29 สิงหาคม พ.ศ. 2566 และการแข่งขันครั้งต่อไปจะจัดขึ้นที่จังหวัดจันทบุรี ในปี พ.ศ. 2567
ประวัติ
กีฬาแห่งชาติ เดิมเรียกว่า "กีฬาเขตแห่งประเทศไทย" จัดโดยองค์การส่งเสริมกีฬาแห่งประเทศไทย (อสกท.; ปัจจุบันคือ การกีฬาแห่งประเทศไทย; กกท.) เพื่อคัดเลือกผู้แทนนักกีฬาจากประเทศไทยไปแข่งขันกีฬาแหลมทองครั้งที่ 4 โดยกีฬาเขตแห่งประเทศไทย ครั้งที่ 1 จัดการแข่งขันที่กรุงเทพมหานคร ระหว่างวันที่ 1 ถึง 5 พฤศจิกายน พ.ศ. 2510 แบ่งการแข่งขันเป็นเขต จึงใช้ชื่อการแข่งขันว่า กีฬาเขตแห่งประเทศไทย โดยการแข่งขันครั้งแรก แบ่งกลุ่มนักกีฬาออกเป็น 5 เขตจากภูมิภาคต่างๆ
หลังจากนั้น เมื่อจัดแข่งขันกีฬาเขตแห่งประเทศไทยครั้งต่อๆมามีการแก้ไข มา จึงมีการปรับเพิ่มกลุ่มนักกีฬาตามเขตภูมิภาค ขึ้นเป็นลำดับตามความเหมาะสม โดยเฉพาะในการแข่งขันกีฬาเขตแห่งประเทศไทย ครั้งที่ 5 ซึ่งเพิ่มขึ้นเป็น 10 เขต โดยแยกกรุงเทพมหานครออกมาจากเขต 1 เป็นเขต 10
ต่อมาในปี พ.ศ. 2527 คณะกรรมการ อสกท.มีมติให้เปลี่ยนไปใช้ชื่อใหม่ว่า "กีฬาแห่งชาติ" เริ่มตั้งแต่การแข่งขันกีฬาแห่งชาติ ครั้งที่ 18 ประจำปี พ.ศ. 2527 พร้อมทั้งเปลี่ยนแปลงวัตถุประสงค์ในการแข่งขันเพื่อเป็นการสร้างความแข็งแกร่งให้แก่วงการกีฬาของชาติ
ต่อมาในวันที่ 23 กุมภาพันธ์ พ.ศ. 2542 คณะรัฐมนตรี ได้มีมติเห็นชอบให้ การกีฬาแห่งประเทศไทย รับเป็นเจ้าภาพจัดแข่งขันกีฬาแห่งชาติ โดยปรับลดกำหนดแข่งขันจากจัดการแข่นขันทุก 1 ปี ไปเป็นทุก 2 ปี และปรับปรุงการแบ่งกลุ่มนักกีฬา จากเดิมที่แบ่งตามภูมิภาคจำนวน 10 เขต มาเป็นแบ่งตามจังหวัดจำนวน 76 จังหวัด
หลังจากการแข่งขันทุก 2 ปี ซึ่งจัดทั้งหมด 3 ครั้ง คือ กีฬาแห่งชาติครั้งที่ 33, ครั้งที่ 34 และครั้งที่ 35 จนกระทั่งในปี พ.ศ. 2549 คณะรัฐมนตรี มีมติเห็นชอบให้ กกท.ปรับกำหนดจากจัดการแข่งขันทุก 2 ปี ไปเป็นทุก 1 ปีตามเดิม ในกีฬาแห่งชาติ ครั้งที่ 36 โดยให้เหตุผลเพื่อความต่อเนื่องในการพัฒนาวงการกีฬา แต่ยังแข่งขันในนามจังหวัดเหมือนเดิม จากนั้นในกีฬาแห่งชาติ ครั้งที่ 40 มีการเพิ่มกลุ่มนักกีฬาขึ้นจาก 76 จังหวัดเป็น 77 จังหวัด เนื่องจากมีการก่อตั้งจังหวัดบึงกาฬขึ้นมาใหม่
วันที่ 26 กรกฎาคม พ.ศ. 2556 การประชุมคณะกรรมการการกีฬาแห่งประเทศไทย มีมติให้ปรับลดกำหนดแข่งขันจากจัดการแข่นขันทุก 1 ปี ไปเป็นทุก 2 ปี และคณะรัฐมนตรีมีมติเห็นชอบด้วย เพื่อให้นักกีฬาได้มีเวลาในการเตรียมตัว ก่อนเข้าร่วมการแข่งขันในระดับนานาชาติ เนื่องจากปัจจุบันมีการแข่งขันกีฬาทั้งในและต่างประเทศหลายรายการ ทำให้การเตรียมตัวของนักกีฬาที่เข้าร่วมการแข่งขันซ้ำซ้อนกัน ซึ่งส่งผลกระทบต่อการฝึกซ้อมและงบประมาณในการส่งนักกีฬาเข้าร่วมการแข่งขัน เพื่อความสอดคล้องกับการแข่งขันกีฬาหลายรายการทั้งในและต่างประเทศเหล่านั้น โดยจะเริ่มในการแข่งขันกีฬาแห่งชาติ ครั้งที่ 46 เพื่อให้สลับกับกีฬาซีเกมส์
ไฟพระฤกษ์
ไฟพระฤกษ์ เป็นไฟที่อัญเชิญมาเพื่อประกอบพิธีเปิดกีฬาแห่งชาติและจุดในกระถางคบเพลิงตลอดการแข่งขัน ไฟพระฤกษ์สำหรับการแข่งขันกีฬาแห่งชาติ เริ่มมีครั้งแรกในการแข่งขันกีฬาเขตแห่งประเทศไทย ครั้งที่ 1 เมื่อปี พ.ศ. 2510 โดยคณะกรรมการจัดการแข่งขันจะต้องขอพระราชทานไฟพระฤกษ์จากพระบาทสมเด็จพระเจ้าอยู่หัวเพื่อนำมา ทั้งนี้ คณะกรรมการจัดการแข่งขันจะต้องทำหนังสือติดต่อไปยังสำนักราชเลขาธิการ สำนักพระราชวัง เพื่อนำความขึ้นกราบบังคมทูลถึงกำหนดนัดหมาย วัน เวลา สถานที่ ให้คณะกรรมการเข้าเฝ้ารับพระราชทานไฟพระฤกษ์นี้ พระบาทสมเด็จพระเจ้าอยู่หัวจะทรงจุดจากวัดพระศรีรัตนศาสดาราม แล้วพระราชทานให้ผู้ว่าราชการจังหวัด ซึ่งเป็นเจ้าภาพจัดการแข่งขันกีฬาแห่งชาติในปีนั้นๆ ณ กรุงเทพมหานคร
โดยวิธีการจุดไฟพระฤกษ์นั้น สำนักพระราชวัง จะนำพระแว่น “สุรยกานต์” ไปทอดไว้ ณ พระตำหนักจิตรลดารโหฐาน ก่อนวันเฉลิมพระชนมพรรษาของพระบาทสมเด็จพระเจ้าอยู่หัวแต่ละปี สำหรับพระราชพิธีจัดไฟขึ้นอยู่กับสถาวะอากาศ และเมื่อทรงประกอบพระราชพิธีจัดไฟเรียบร้อยแล้ว สำนักพระราชวังจะนำไฟพระฤกษ์ไปเก็บรักษาไว้ที่วัดพระศรีรัตนศาสดาราม และจะเลี้ยงไว้สำหรับใช้ในปีนั้น จนกระทั่งถึงวันเฉลิมพระชนมพรรษาฯ ของปีนั้น ไฟพระฤกษ์ที่เลี้ยงไว้นี้จะใช้ในพระราชพิธีต่างๆ รวมทั้งเชิญไปใช้ในการพระราชทานเพลิงศพบุคคลที่สมควรด้วย
รอบคัดเลือกระดับภาค
การแข่งขันกีฬาแห่งชาติในปัจจุบันกำหนดให้มีการจัดการแข่งขันในรอบคัดเลือก เพื่อเลือกตัวแทนนักกีฬาของแต่ละจังหวัดให้เข้ามาแข่งขันในรอบสุดท้ายในระดับประเทศในปีนั้นๆ โดยรอบคัดเลือกในระดับภาคนี้จะจัดแยกกันออกไปในแต่ละภาคแบ่งออกเป็น 5 ภาค คือ ภาคที่ 1 (กลุ่มภาคตะวันออก และกรุงเทพมหานคร), ภาคที่ 2 (กลุ่มภาคกลาง และภาคตะวันตก), ภาคที่ 3 (กลุ่มภาคตะวันออกเฉียงเหนือ), ภาคที่ 4 (กลุ่มภาคใต้) และภาคที่ 5 (กลุ่มภาคเหนือ)
ตารางเหรียญรางวัลตลอดกาล
77 จังหวัดในประเทศไทยได้เข้าร่วมการแข่งขันกีฬาแห่งชาติ โดยทุก 77 จังหวัดได้เหรียญอย่างน้อย 1 เหรียญทองในการแข่งขันกีฬาแห่งชาติ ในยุคเริ่มแรกของกีฬาแห่งชาติ เขต 4 (ระบบ 2510), เขต 1, เขต 3, เขต 7 และเขต 10 ได้เป็นเจ้าเหรียญทอง ส่วนในยุคที่สองของกีฬาแห่งชาติ เขต 10, เขต 2, เขต 3, เขต 9 และเขต 7 ได้เป็นเจ้าเหรียญทอง ส่วนในยุคปัจจุบันของกีฬาแห่งชาติมีแค่ 2 จังหวัด คือ กรุงเทพมหานคร และสุพรรณบุรี ที่ได้เป็นเจ้าเหรียญทอง
สโมสรฟุตบอลสมุทรสงคราม
สโมสรฟุตบอลสมุทรสงคราม เป็นอดีตสโมสรฟุตบอลอาชีพจากจังหวัดสมุทรสงคราม รู้จักกันในฉายา "ปลาทูคะนอง" พวกเขาเคยได้ร่วมเล่นในไทยลีกระหว่าง พ.ศ. 2551–2557
ประวัติสโมสร
สโมสรฟุตบอลสมุทรสงครามเริ่มก่อตั้งและลงแข่งขันฟุตบอลอย่างเป็นทางการครั้งแรกในรายการโปรวินเชี่ยลลีก 2 ในปี 2548 โดยในฤดูกาลถัดมาปี 2549 สโมสรสามารถคว้าตำแหน่งรองแชมป์ฟุตบอลโปรลีก ดิวิชั่น 2 ได้สำเร็จ และย้ายมาเล่นลีก ดิวิชั่น 1
ในฤดูกาล 2550 สโมสรสมุทรสงครามได้รับคาดหมายว่าจะเป็นทีมแรกที่จะตกลงไปสู่ระดับล่าง แต่แล้วทีมก็สร้างปาฏิหาริย์ จบฤดูกาลด้วยอันดับที่ 2 ของสาย บี ในศึกดิวิชั่น 1 และได้อันดับที่ 4 ในรอบสุดท้าย ทำให้ได้สิทธิเลื่อนชั้นไปเล่นใน ไทยแลนด์พรีเมียร์ลีก ซึ่งเป็นลีกสูงสุดของประเทศได้ในปี 2551
ฤดูกาล 2551 สโมสรได้เล่นในลีกสูงสุดเป็นฤดูกาลแรก และถูกคาดหมายว่าจะเป็นทีมแรกที่ตกชั้นลงไป เนื่องจากทุนในการทำทีมที่น้อยและนักเตะที่ถือว่าเป็นนักเตะเกรดสอง ขณะเดียวกันสโมสรได้เปลี่ยนโลโก้ของทีมจากปลาทูเป็นกลอง จึงทำให้แฟนบอลบางส่วนไม่พอใจและเรียกร้องให้กลับไปใช้โลโก้แบบเดิม เมื่อจบฤดูกาลทีมสมุทรสงครามสามารถคว้าอันดับที่ 7 มาได้จาก 16 ทีม และได้อันดับที่ 2 ของทีมที่มีพัฒนาการยอดเยี่ยมในทุกด้านรองจากชลบุรี โดยผู้ทำประตูสูงสุดของทีมคือ ทรงวุฒิ บัวเพ็ชร ที่ยิงใน ไทยแลนด์พรีเมียร์ลีก ไป 7 ประตู
ฤดูกาล 2552 สโมสรแก้ไขปัญหาเรื่องโลโก้สโมสรโดยใส่ทั้งปลาทูและกลองลงไปในโลโก้ใหม่ของทีมและจดทะเบียนเป็นนิติบุคคลตามข้อกำหนดของ เอเอฟซี
ฤดูกาล 2556 เป็นปีที่ไม่พร้อมสำหรับสมุทรสงคราม เอฟซี ในช่วงก่อนเปิดฤดูกาลทางฝ่ายบริหารตัดสินใจไม่ส่งทีมเข้าแข่งขัน แต่จากการเปลี่ยนแปลงโครงสร้าง ฝ่ายบริหารทีมชุดใหม่ได้ตัดสินใจส่งรายชื่อเข้าแข่งขันอีกครั้งในช่วงก่อนเปิดฤดูกาลเล็กน้อยทำให้มีเวลาเตรียมทีมน้อยกว่าทุกปี ด้วยความไม่พร้อมในหลายด้านทำให้ผลงานที่ออกมาอยู่ในโซนท้ายตาราง แต่สุดท้ายก็สามารถประคองตัวไม่ตกชั้น (ได้อันดับ 16)
ฤดูกาล 2557 ได้มีการเปลี่ยนแปลงโครงสร้างบริหารสโมสรอีกครั้ง ชัยยะ บุญเจริญ ประธานบริษัท แม่กลอง สมุทรสงคราม จำกัด นั่งควบตำแหน่งประธานสโมสร อินทรโชติ บุญเจริญ เป็นผู้จัดการทีม โดยมี สมชาย ชวยบุญชุม เป็นหัวหน้าผู้ฝึกสอนเช่นเดิม ทั้งนี้ได้มีการเปลี่ยนแปลงชื่อเรียกในการแข่งขันเป็น จีเอสอี สมุทรสงคราม เอฟซี
หลังจากการแข่งขัน โตโยต้า ไทยพรีเมียร์ลีก 2557 ผ่านไปได้ 6 นัด ผลงานของทีม จีเอสอี สมุทรสงคราม เอฟซี ทำได้เพียง เสมอ 1 นัด และ แพ้ 5 นัด ทำให้หัวหน้าผู้ฝึกสอน สมชาย ชวยบุญชุม ประกาศลาออกจากตำแหน่ง หลังเกมการแข่งขันกับ สุพรรณบุรี เอฟซี และหลังจากนั้นไม่นาน จีเอสอี สมุทรสงคราม เอฟซี ได้แต่งตั้ง ไพบูลย์ เลิศวิมลรัตน์ เข้ามาเป็นหัวหน้าผู้ฝึกสอนคนใหม่ แม้ว่าจะมีการเปลี่ยนแปลงหัวหน้าผู้ฝึกสอน จีเอสอี สมุทรสงคราม เอฟซี ก็ยังไม่สามารถพลิกฟื้นสถานการณ์ได้ โดย 5 เกมการแข่งขัน ภายใต้การคุมทีมของ ไพบูลย์ เลิศวิมลรัตน์ ทำได้เพียง ชนะ 1 นัด และ แพ้ 4 นัด ทำให้ผู้จัดการทีม อินทรโชติ บุญเจริญ ประกาศลาออกจากตำแหน่ง โดยขยับให้ สมชาย ตันประเสริฐ เข้ามารับตำแหน่งผู้จัดการทีม แต่ท้ายที่สุดสโมสรก็ต้องตกชั้นลงไปในดิวิชั่น 1 เมื่อจบการฤดูกาลที่อันดับ 20 ซึ่งเป็นอันดับสุดท้าย
หลังจากตกชั้นไปเล่นในดิวิชั่น 1 สโมสรได้เปลี่ยนผู้สนับสนุนเป็น มหาวิทยาลัยกรุงเทพธนบุรี และได้เปลี่ยนชื่อเป็น สโมสรฟุตบอลสมุทรสงคราม-มหาวิทยาลัยกรุงเทพธนบุรี เอฟซี หรือ สมุทรสงคราม บีทียู เอฟซี และใช้สนามของทางมหาวิทยาลัยกรุงเทพธนบุรีเป็นสนามเหย้าชั่วคราว ก่อนที่สนามจริง คือ สนามกีฬากลางจังหวัดสมุทรสงคราม จะปรับปรุงเสร็จ
ในการแข่งขัน ไทยลีก 3 โซนภาคตะวันตก ฤดูกาล 2565-66 สโมสรจบอับดันที่ 2 ได้เข้ารอบระดับประเทศ ต่อมาทางบริษัท ไทยลีก จำกัดได้แจ้งว่าสโมสรไม่ผ่านคลับไลเซนซิ่ง ทำให้ต้องลงแข่งเซมิโปรลีกในฤดูกาลต่อมา
รายชื่อผู้ฝึกสอน
''ตั้งแต่ พ.ศ. 2563 – ปัจจุบัน''
เอเชียนอินดอร์และมาร์เชียลอาตส์เกมส์ 2025
การคัดเลือกเจ้าภาพ
เมื่อวันที่ 21 พฤศจิกายน พ.ศ. 2564 สภาโอลิมปิกแห่งเอเชียประกาศว่า ประเทศซาอุดีอาระเบียจะเป็นเจ้าภาพจัดการแข่งขันกีฬาเอเชียนอินดอร์และมาร์เชียลอาตส์เกมส์ 2025
เนบิวลาสะท้อนแสง
เนบิวลาสะท้อนแสง (Reflection nebula) คือกลุ่มเมฆฝุ่นที่สะท้อนแสงของดาวฤกษ์หรือกลุ่มดาวฤกษ์ที่อยู่ในบริเวณใกล้เคียง พลังงานจากดาวฤกษ์ใกล้เคียงมีไม่เพียงพอจะสร้างประจุให้แก๊สในเนบิวลาเพื่อสร้างเนบิวลาแบบเรืองแสง แต่มากพอจะช่วยให้เกิดการกระเจิงแสงกับอนุภาคฝุ่นทำให้สามารถมองเห็นได้ ดังนั้น ความถี่สเปกตรัมของเนบิวลาสะท้อนแสงจึงคล้ายคลึงกับดาวฤกษ์ที่ส่องแสงสว่างมาให้ อนุภาคขนาดเล็กที่ทำให้เกิดการกระเจิงแสงได้แก่ อนุภาคองค์ประกอบคาร์บอน (เช่นฝุ่นของเพชร) และองค์ประกอบธาตุอื่นๆ เช่นเหล็ก และนิเกิล สองอย่างหลังนี้มักพบในแนวสนามแม่เหล็กของดาราจักรและทำให้เกิดการกระเจิงของแสงในทิศทางขั้วแม่เหล็ก เอ็ดวิน ฮับเบิล เป็นผู้แรกที่สามารถแยกแยะเนบิวลาสะท้อนแสงกับเนบิวลาแบบเรืองแสงได้ในปี ค.ศ. 1922
เนบิวลาสะท้อนแสงมักเห็นเป็นสีน้ำเงิน เนื่องมาจากการกระเจิงของแสงเกิดในช่วงแสงสีน้ำเงินได้ดีกว่าช่วงแสงสีแดง (เป็นกระบวนการเดียวกันกับที่ทำให้เรามองเห็นท้องฟ้าเป็นสีน้ำเงิน และเห็นอาทิตย์อัสดงเป็นสีแดง)
เขตเบอไลต์
เบอไลต์ (Belait) เป็น 1 ใน 4 เขตการปกครองของประเทศบรูไน ตั้งอยู่ทางตะวันตกเฉียงใต้ของประเทศ โดยทางทิศตะวันออกติดกับเขตตูตง ทิศตะวันตกและทิศใต้ติดกับรัฐซาราวัก (ประเทศมาเลเซีย) และทิศเหนือติดกับมหาสมุทรแปซิฟิก
เขตการปกครอง
เขตเบอไลต์แบ่งเป็นเขตการปกครองเป็น 8 แขวง (mukim)
แมตต์ ลอง
แมทธิว เคลย์ตัน ลอง (Matthew Clayton Long) เกิดเมื่อวันที่ เกิด 18 พฤษภาคม พ.ศ. 2523 ที่เมืองวินเชสเตอร์ รัฐเคนทักกี เป็นนักแสดงชาวอเมริกัน เริ่มต้นจากการแสดงละครโรงเรียนในโรงเรียนประถม และเขายังคงมีการแสดงระยะเวลาที่เรียนในมหาวิทยาลัย และหลังจากที่จบจากมหาวิทยาลัยเวสเทิร์นเคนทักกี เขาย้ายไปนิวยอร์ก ขณะนี้อยู่ในลอสแอนเจลิส
ผลงานการแสดง
มีดังนี้
อ้างอิง
1980
ยุทธนาวีที่ทะเลคอรัล
ยุทธนาวีทะเลคอรัล เกิดขึ้นระหว่างวันที่ 4-8 พฤษภาคม ค.ศ. 1942 (พ.ศ. 2485) เป็นยุทธการทางทะเลที่สำคัญในสมรภูมิแปซิฟิกแห่งสงครามโลกครั้งที่สองระหว่างกองทัพเรือจักรวรรดิญี่ปุ่นและกองกำลังทางทะเลและอากาศของสหรัฐอเมริกาและออสเตรเลีย ยุทธนาวีครั้งนี้เป็นการรบครั้งแรกที่มีการปะทะระหว่างเรือบรรทุกอากาศยาน เช่นเดียวกันครั้งแรกที่เรือรบของทั้งสองฝ่ายไม่เห็นซึ่งกันและกันหรือยิงใส่กันโดยตรง
กองทัพญี่ปุ่นต้องการที่จะสร้างเสริมของความแข็งแกร่งให้กับแนวป้องกันของตนเองในภูมิภาคแปซิฟิกใต้ จึงตัดสินใจเข้ารุกรานและยึดครองพอร์ตมอร์สบีในนิวกินีและเกาะทูลากิในหมู่เกาะโซโลมอนทางตะวันออกเฉียงใต้ แผนการรุกรานที่เรียกว่าปฏิบัติการณ์โม ประกอบด้วยหน่วยรบใหญ่หลายหน่วยจากกองเรือร่วมของญี่ปุ่น ที่มีเรือบรรทุกอากาศยานประจำกองเรือ 2 ลำและเรือบรรทุกอากาศยานเบา 1 ลำเพิ่อให้การสนับสนุนทางอาการให้กับกองเรือรุกราน ภายใต้การบังคับบัญชาของพลเรือเอกชิเกโยชิ อิโนอุเอะ ทางฝ่ายสหรัฐฯ ที่ทราบแผนการรุกรานของญี่ปุ่นผ่านข่าวกรองสื่อสาร จึงส่งกองกำลังเรือบรรทุกอากาศยานเฉพาะกิจจากกองทัพเรือสหรัฐ 2 กองเรือและกองกำลังเรือลาดตระเวนร่วมของสหรัฐฯ และออสเตรเลียภายใต้การบังคับบัญชาของพลเรือเอกแฟรงค์ เจ. เฟล็ทเชอร์แห่งกองทัพเรืออเมริกัน เพื่อต่อกรกับการรุกรานของญี่ปุ่น
ในวันที่ 3-4 พฤษภาคม กองกำลังญี่ป่นเข้ารุกรานและยึดครองเกาะทูลากิได้สำเร็จ แม้ว่าเรือรบสนับสนุนหลายลำของญึ่ปุ่นจะถูกจู่โจมโดยไม่ให้ตั้งตัวและถูกจมโดยเครื่องบินจากเรือบรรทุกอากาศยานประจำกองเรือสหรัฐฯ ยอร์คทาว์น เมื่อทางญี่ปุ่นทราบว่ามีเรือบรรทุกอากาศยานของสหรัฐฯ อยู่ในบริเวณ จึงส่งเรือบรรทุกเครื่องบินประจำกองเรือของตนไปยังทะเลคอรัล เพื่อค้นหาและทำลายกองกำลังทางเรือของฝ่ายสัมพันธมิตร เริ่มตั้งแต่วันที่ 7 พฤษภาคม กองกำลังเรือบรรทุกเครื่องบินของทั้งสองฝ่ายแลกเปลี่ยนการโจมตีทางอากาศอย่างต่อเนื่องเป็นเวลาสองวัน ในวันแรก ฝ่ายสหรัฐฯ จมเรือบรรทุกอากาศยานเบาของญี่ปุ่น โชโฮ ในขณะที่ฝ่ายญี่ปุ่นจมเรือพิฆาตของสหรัฐ และสร้างความเสียหายอย่างหนักกับเรือบรรทุกน้ำมันประจำกองเรือ (และถูกจมทิ้งในเวลาต่อมา) วันต่อมา เรือบรรทุกอากาศยานประจำกองเรือญี่ปุ่น โชคาคุ ได้รับความเสียหายอย่างหนัก และเรือบรรทุกอากาศยานประจำกองเรือสหรัฐฯ เล็กซิงตัน ได้รับความเสียหายในระดับวิกฤต (และถูกจมทิ้งในเวลาต่อมา) ในขณะที่เรือยอร์คทาว์นก็ได้รับความเสียหาย ด้วยทั้งสองฝ่ายต่างก็สูญเสียกองกำลังอย่างหนักทั้งอากาศยานและเรือบรรทุกอากาศยานที่ได้รับความเสียหายหรือถูกจม กองเรือของทั้งสองฝ่ายจึงยุติการปะทะและถอนกำลังจากบริเวณการรบ เนื่องจากสูญเสียความคุ้มครองทางอากาศ นายพลเรืออิโนอุเอะจึงเรียกกองเรือรุกรานพอร์ตมอร์สบีกลับ เพื่อพยายามใหม่ในคราวหลัง
แม้การรบครั้งนี้จะเป็นชัยชนะทางยุทธวิธีของฝ่ายญี่ปุ่นในแง่ของจำนวนเรือที่ถูกจม ท้ายที่สุดแล้วการรบครั้งนี้กลับเป็นชัยชนะทางยุทธศาสตร์ของฝ่ายสัมพันธมิตรเพราะหลายเหตุผลด้วยกัน ยุทธการครั้งนี้เป็นยุทธการแรกตั้งแต่เริ่มสงครามที่การรุกครั้งสำคัญของญี่ปุ่นถูกสกัดโดยฝ่ายพันธมิตร ที่สำคัญ เรือบรรทุกอากาศยานประจำกองเรือญี่ปุ่น โชคาคุ ได้รับความเสียหาย ในขณะที่เรือบรรทุกอากาศยานประจำกองเรือญี่ปุ่น ซุยคาคุ ประสบกับภาวะขาดอากาศยานรบ ทำให้ไม่สามารถเข้าร่วมยุทธนาวีที่มิดเวย์ ที่เกิดขึ้นในเดือนถัดมาได้ ส่งผลให้จำนวนอากาศยานของทั้งสองฝ่ายในการรบครั้งนั้นมีความสูสี และเป็นตัวแปรสำคัญที่ทำให้กองทัพสหรัฐฯ ได้รับชัยชนะ การสูญเสียเรือบรรทุกอากาศยานเป็นจำนวนมากที่มิดเวย์ทำให้ญี่ปุ่นไม่สามารถรุกรานพอร์ตมอร์สบีจากทางทะเล สองเดือนต่อมา ฝ่ายสัมพันธมิตรชิงความได้เปรียบจากความอ่อนแอทางยุทธศาสตร์ของญี่ปุ่นในภูมิภาคแปซิฟิกใต้ที่เกิดจากการรบครั้งก่อนๆ และเริ่มดำเนินการทัพกัวดัลคะแนล และการทัพนิวกินี จนสามารถเจาะทะลุแนวป้องกันของญี่ปุ่นในภูมิภาคแปซิฟิกใต้ได้สำเร็จ และเป็นตัวแปรสำคัญที่ส่งผลให้ญี่ปุ่นแพ้สงครามโลกครั้งที่สองในที่สุด
มลพิษทางสายตา
มลพิษทางสายตา หรือ มลพิษทางทัศนียภาพ บ้างก็เรียก มลทัศน์ เป็นการเสื่อมสภาพในทัศนียภาพที่สามารถมองเห็น และคุณภาพเชิงลบทางสุนทรียภาพของทัศนียภาพที่เกิดขึ้นเองตามธรรมชาติและที่มนุษย์สร้างขึ้นรอบ ๆ ตัวผู้คน มลพิษทางสายตาสร้างผลกระทบหลายประการทางมลภาวะที่มีต่อการลดทอนคุณภาพของทัศนียภาพซึ่งเกิดจากแหล่งของมลพิษที่หลากหลายรวมกัน มลพิษทางสายตารบกวนคุณภาพอันเหมาะสมในการใช้งานและความรื่นรมย์ที่มีของบริเวณนั้น ๆ จำกัดความสามารถในการขยายระบบนิเวศตั้งแต่มนุษย์สู่สัตว์ อีกทั้งยังรบกวนไม่ให้ใช้ชีวิตหรือเข้าถึงที่อยู่อาศัยตามธรรมชาติหรือที่มนุษย์สร้างขึ้น แม้ว่ามลพิษทางสายตามีสาเหตุมาจากแหล่งธรรมชาติ (เช่น ไฟป่า) แต่สาเหตุสำคัญนั้นเกิดจากมนุษย์
มลพิษทางสายตาสามารถรับรู้ได้ผ่านระดับการวิเคราะห์ตั้งแต่ปัญหาเล็ก ๆ ที่ส่งผลกระทบเพียงปัจเจกบุคคลจนถึงปัญหาใหญ่ที่ส่งผลกระทบต่อสังคมในภาพรวม ปัญหาของมลพิษทางสายตาอาจอยู่ในรูปแบบของถุงพลาสติกติดอยู่บนต้นไม้ ป้ายโฆษณาที่มีสีและเนื้อหาที่ขัดแย้งกันอันก่อให้เกิดการอิ่มตัวเกิน (oversaturation) ของข้อมูลทางสายตามนุษย์ในทัศนียภาพ จนถึงผลกระทบในภาคชุมชนโดยรวม เช่น ความแออัดยัดเยียด (overcrowding), สายไฟเหนือศีรษะ หรือ การจราจรแออัด เป็นต้น การวางผังเมืองที่ไม่ดีและสภาพแวดล้อมที่สร้างขึ้นขัดแย้งกับพื้นที่ธรรมชาติอาจส่งผลให้สร้างความเหินห่างออกจากภูมิทัศน์โดยรอบ
ผลกระทบของมลพิษทางสายตานั้นก่อให้เกิดอาการแสดงหลัก เช่น ภาวะใจวอกแวก, อาการตาเพลีย, การลดลงของความหลากหลายทางความคิด และการสูญเสียอัตลักษณ์ส่วนบุคคล นอกจากนี้ยังทำให้การตอบสนองทางสรีรวิทยาต่อความเครียด (biological stress responses) นั้นเพิ่มขึ้นและทำให้เสื่อมเสียการกำหนดรู้การทรงตัว ขณะที่แหล่งที่มารองของมลพิษนั้นเป็นการผสมรวมกับผลกระทบที่มีของแหล่งที่มาหลักของมลพิษ เช่น แสง หรือมลภาวะทางเสียงสามารถสร้างข้อกังวลและวิกฤติทางสาธารณสุขหลายประการ
เอก
เอก สามารถหมายถึง
เอโกอิสต์
เอโกอิสต์(อังกฤษ : EGOIST) เป็นวงดนตรีเจป็อป ประกอบด้วยนักแต่งเพลงนามว่า ryo แห่งวงซูเปอร์เซลล์ และนักร้องนามว่า Chelly เริ่มแรกวงนี้เป็นโปรเจคที่สร้างขึ้นเพียงเพื่อผลิตดนตรีประกอบอนิเมะเรื่องGuilty Crownในปีพ.ศ. 2554เพียงเท่านั้น โดยชื่อEGOISTก็เป็นชื่อของวงดนตรี(ในเรื่อง)ที่ตัวละครนางเอกของเรื่องอย่างยูซึริฮะ อิโนริเป็นนักร้องนำ ภายหลังแม้Guilty Crownจะจบลงไปแล้ว แต่เอโกอิสต์ยังคงได้รับความนิยมอยู่ ทำให้ทางวงได้สร้างสรรค์ผลงานต่อไปเรื่อยๆในฐานะของวงเอโกอิสต์ เช่นเพลงประกอบอนิเมะเรื่องPsycho-Pass, Kabaneri of the Iron Fortressโดยที่ยังคงใช้ตัวแทนของวงเป็นผู้หญิงผมสีชมพูหรืออิโนริจาก Guilty Crown เหมือนเดิม เอโกอิสต์มีอัลบั้มเดบิวต์ที่ชื่อว่าExtra terrestrial Biological Entities ที่ปล่อยออกมาในเดือนกันยายน พ.ศ. 2555
กระสวยอวกาศโคลัมเบีย
กระสวยอวกาศโคลัมเบีย (Orbiter Vehicle Designation: OV-102) เป็นกระสวยอวกาศลำแรกที่ใช้งานจริงของนาซา ซึ่งภารกิจแรกในเที่ยวบิน STS-1 เมื่อวันที่ 12 เมษายน ถึง 14 เมษายน ในปี พ.ศ. 2524 (ค.ศ.1981) จนมาถึงวันที่ 1 กุมภาพันธ์ พ.ศ. 2546 กระสวยอวกาศโคลัมเบียได้เกิดอุบัติเหตุระเบิดขึ้นเหนือรัฐเท็กซัสขณะกลับสู่โลก หลังภารกิจครั้งที่ 28 เสร็จสิ้น ทำให้ลูกเรือในยานทั้ง 7 คนเสียชีวิต